*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*180. számú előterjesztés*

Bátaszék Város Önkormányzat Képviselő-testületének 2020. szeptember 23-án

16,00 órakor megtartandó ülésére

*A Baross utcai vízelvezető burkolásához hozzájárulás*

|  |
| --- |
| **Előterjesztő:** Dr. Bozsolik Róbert polgármester  **Készítette**: Bozsolik Zoltán mb. városüzemeltetési irodavezető    **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  PG Bizottság: 2020. 09. 22. |


***Tisztelt Képviselő-testület!***

Foltin Gyula Bátaszék, Baross utca … sz alatti lakos azzal a kérelemmel fordult az Önkormányzathoz, hogy az ingatlana melletti önkormányzati tulajdonú területen csapadék csatorna kiépítését kéri, melyet követően a területet megvásárolná szolgalmi jog bejegyzése mellett. Már hosszú ideje ő kaszálja a vízlevezető árkot és annak környezetét. A kivitelezésből a 42 fm 400 mm átmérőjű műanyagcső kivitelezését vállalja. Az Önkormányzatot földvisszatöltési munkák terhelnék.

Az ingatlan nyilvántartási kataszter szerint a 744/5 hrsz. kivett árok művelési ágú terület a forgalomképtelen törzsvagyonba tartozik, így az el nem idegeníthető. Ezen az árkon folyik le a csapadékvíz a Baross utca és a Szent György utca egy részéről a Kövesdi –árokba.

Haszonbérleti szerződés viszont köthető, a rendelet 11. § (2) pontja szerint a haszonbérlet időtartama minimum 6 év - maximum 10 év.

Az önkormányzat vagyonáról és a vagyongazdálkodás részletes szabályairól szóló 9/2019. (III. 27.) önkormányzati rendelet 11. § (1) b.) pontja a bérleti díj mértékét 5,-Ft/m2/év összegben állapítja meg. Ez jelen esetben 138 m2 x 5,-Ft = 690,-Ft/év



Javasoljuk a csapadék csatorna megépítéséhez történő hozzájárulás megadását a haszonbérleti szerződés egyidejű megkötése mellett.

**Határozati javaslat:**

**744/5 hrsz. kivett árok művelési ágú területen csapadékvíz csatorna építésére**

Bátaszék Város Önkormányzatának Képviselő-testülete;

1. egyetért és hozzájárul ahhoz, hogy az önkormányzat tulajdonában álló a 744/5 hrsz.-ú árok ingatlanon Foltin Gyula Bátaszék, Baross u. … szám alatti lakos a jóváhagyott műszaki tartalom szerint saját költségén zárt csapadékvíz csatornát építsen;
2. felhatalmazza a város polgármesterét a haszonbérleti szerződés megkötésére.

*Határidő: 2020.10.31.*

*Felelős*: Dr. Bozsolik Róbert polgármester

(haszonbérleti szerződés aláírásáért)

*Határozatról értesül*: Foltin Gyula

Bátaszéki KÖH városüz. iroda

Bátaszéki KÖH pénzügyi iroda

irattár